રાજકોટ શહેરમાં પ્રજાસતાક પર્વને લઈને પોલીસ એક્શનમાં આવી ગઈ છે રાજ્ય કક્ષાની ઉજવણી રાજકોટમાં થનાર હોય અને મુખ્યમંત્રી વિજયભાઈ રૂપાણી સહિતનાઓ રાજકોટમાં રોકાણ કરવાના હોય તેમજ વિવિધ સાંસ્કૃતિક કાર્યક્રમ, લાઇટિંગ શો, ફલાવર શો સહિતનું આયોજન થનાર હોય જે કાર્યક્રમ અંતર્ગત વાહનચાલકોને મુશ્કેલી ન થાય તે માટે માસ્ટર પ્લાન ગોઠવવામાં આવ્યો છે રેસકોર્સ રિંગ રોડ ત્રણ દિવસ સુધી વાહનચાલકો માટે બંધ કરી દેવામાં આવ્યો છે જયારે કાર્યક્રમના સ્થળે આવવા જવા માટે વીઆઈપી માટે આ રસ્તો ખુલ્લો રાખવામાં આવશે તેમજ વિરાણી હાઈસ્કૂલ ખાતે યોજાનાર નેહા કક્કડ નાઈટ તેમજ રેસકોર્સ ફલાવર શો અને લાઇટિંગ શો તેમજ ધ્વજવંદન સહિતના કાર્યક્રમોમાં આવતા નગરજનોને વાહન રાખવા અનેક સ્થળે ફ્રી પાર્કિંગની વ્યવસ્થા ઉભી કરવામાં આવી છે આ ઉપરાંત વિરાણી હાઈસ્કૂલ ચોક, એસ્ટ્રોન રોડ, દસ્તુર માર્ગ, લક્ષ્મીનગર નાળુ સહિતના ચોક ડાયવર્ટ કરવામાં આવ્યા છે.